smcproject/ml-wiki-sentences huggingface dataset:
ചെറിയച്ചൻവീട്ടിൽ മാധവത്തരകന്റെയും പൂരപ്പറമ്പിൽ ചെങ്ങര ജാനകി നങ്ങയുടെയും മകനായി 1953 ജൂലൈ 25-ന് ( കർക്കടകമാസത്തിലെ പൂരാടം നക്ഷത്രം) അങ്ങാടിപ്പുറത്ത് ജനിച്ച അരവിന്ദൻ,  പ്രശസ്ത സാഹിത്യകാരനായിരുന്ന നന്തനാരുടെ അനന്തരവൻ കൂടിയാണ്.
ആദ്യനാളുകളിൽ അമ്മാവന്റെ വഴി പിന്തുടർന്ന് കഥാരചനയോട് കൂടുതൽ അടുപ്പം കാണിച്ച അദ്ദേഹം, പിന്നീടാണ് കവിതകളിലേയ്ക്ക് തിരിഞ്ഞത്.
അധ്യാപകനാകണമെന്നായിരുന്നു ചെറുപ്പത്തിൽ ആഗ്രഹമെങ്കിലും സാമ്പത്തിക പ്രതിസന്ധി കാരണം അത് സാധിച്ചില്ല.
കോളേജ് പഠനത്തിനിടയിൽ അദ്ദേഹത്തിന് ഏവറി ഇന്ത്യാ ലിമിറ്റഡ് എന്ന കമ്പനിയിൽ ജോലി ലഭിയ്ക്കുകയും, തുടർന്ന് എറണാകുളത്തേയ്ക്ക് പോകേണ്ടിവരികയും ചെയ്തു.
അക്കാലത്ത് നിരവധി ലളിതഗാനങ്ങൾ അദ്ദേഹം രചിച്ചെങ്കിലും അവ പുറത്തിറങ്ങിയില്ല.
പിൽക്കാലത്ത് കോഴിക്കോട്ടേയ്ക്ക് സ്ഥലം മാറ്റം കിട്ടിയത് അദ്ദേഹത്തിന്റെ ജീവിതം തന്നെ മാറ്റിമറിച്ചു.
ചെറുപ്പം മുതലേ എല്ലാ ഞായറാഴ്ചകളിലും നാട്ടിലെ പ്രസിദ്ധമായ തിരുമാന്ധാംകുന്ന് ക്ഷേത്രത്തിൽ ഭജന നടത്തുന്ന പതിവുണ്ടായിരുന്ന അരവിന്ദൻ, തിരുമാന്ധാംകുന്നിലമ്മയെ സ്തുതിച്ച് ഒരു ഭക്തിഗാന ആൽബം ഇറക്കണമെന്ന് ഒരിയ്ക്കൽ തീരുമാനിയ്ക്കുകയുണ്ടായി.
സാമ്പത്തികമായ ബുദ്ധിമുട്ടുകൾ അനുഭവപ്പെട്ടിരുന്ന അദ്ദേഹവും സുഹൃത്തുക്കളും ചേർന്ന് അതിനായി ധനസഹായം തുടങ്ങുകയും തൃശ്ശൂരിലെ ആൽഫാ ഇലക്ട്രോണിക്സ് എന്ന കമ്പനിയ്ക്ക് ആൽബം പുറത്തിറക്കാൻ അനുവാദം നൽകുകയും ചെയ്തു.
അങ്ങനെയാണ് പ്രസാദം എന്ന പേരിൽ പത്തുഗാനങ്ങളടങ്ങിയ ഒരു സമാഹാരം പുറത്തിറങ്ങുന്നത്.
1986-ലായിരുന്നു ഇത്.
പ്രശസ്ത സംഗീതജ്ഞനായിരുന്ന മങ്കട ദാമോദരൻ മാസ്റ്ററാണ് സംഗീതസംവിധാനം നിർവ്വഹിച്ചത്.
പി. ലീല , മണ്ണൂർ രാജകുമാരനുണ്ണി , കല്യാണി മേനോൻ , കൃഷ്ണചന്ദ്രൻ എന്നിവരാണ് ഗാനങ്ങൾ ആലപിച്ചത്.
ഈ ആൽബം ഒരു വിജയമായിരുന്നു.
തുടർന്ന് കല്യാണി മേനോൻ മുഖേന ചെന്നൈയിലെ സംഗീതാ കാസറ്റ്സ് എന്ന കമ്പനിയുമായി ബന്ധപ്പെടുകയും ആ കമ്പനി ഇറക്കിയ പൊന്നോണം എന്ന ആൽബത്തിനുവേണ്ടി ഗാനരചന നിർവ്വഹിയ്ക്കുകയും ചെയ്തു.
ബി.എ. ചിദംബരനാഥായിരുന്നു സംഗീതസംവിധായകൻ.
ഈ ആൽബത്തിനുവേണ്ടിയാണ് അദ്ദേഹത്തിന് ആദ്യത്തെ ശമ്പളം ലഭിയ്ക്കുന്നത്.
250 രൂപയായിരുന്നു ആദ്യശമ്പളം.
കല്യാണി മേനോൻ തന്നെയാണ് അദ്ദേഹത്തെ യേശുദാസുമായും പരിചയപ്പെടുത്തിയത്.
പിന്നെയും ഏതാനും ആൽബങ്ങൾക്ക് അദ്ദേഹം ഗാനരചന നിർവ്വഹിച്ചുപോന്നു.
അരവിന്ദൻ രചിച്ച ലളിതഗാനങ്ങൾ, കോഴിക്കോട് ആകാശവാണി നിലയത്തിൽ സംപ്രേഷണം ചെയ്തുവന്നു.
എന്നാൽ, അരവിന്ദന്റെ ഗാനരചനാജീവിതത്തിൽ വലിയൊരു വഴിത്തിരിവുണ്ടാകുന്നത് 1989-ൽ തരംഗിണി പുറത്തിറക്കിയ ഗംഗാതീർത്ഥം എന്ന ശിവഭക്തിഗാനസമാഹാരത്തിലൂടെയാണ്.
ഭക്തിഗാന ആൽബം രംഗത്തെ വൻ ഹിറ്റുകളിലൊന്നായി മാറിയ ഈ ആൽബത്തിലെ ഗാനങ്ങളിലൂടെ അദ്ദേഹം ഭക്തിഗാനരചനാരംഗത്ത് തന്റേതായ ഒരു  ഇരിപ്പിടം സൃഷ്ടിച്ചെടുത്തു.
കേരളത്തിലെ ഏറ്റവും പ്രധാനപ്പെട്ട പത്ത് ശിവക്ഷേത്രങ്ങളെക്കുറിച്ച് അരവിന്ദൻ രചിച്ച ഗാനങ്ങൾക്ക് ഈണം പകർന്നത് ടി.എസ്. രാധാകൃഷ്ണനാണ്; അവ ആലപിച്ചത് യേശുദാസും.
പ്രഭാതമായ് തൃക്കണിയേകിയാലും, വടക്കുന്നാഥാ സർവ്വം നടത്തും നാഥാ, തൃപ്രങ്ങോടപ്പാ ദുഃഖങ്ങൾ തീർക്കാൻ, തിരുനക്കരത്തേവരേ, ശ്രീകണ്ഠേശ്വരാ ശശിധരാ തുടങ്ങി ഈ ആൽബത്തിലെ പത്തുഗാനങ്ങളും ഇപ്പോഴും ഭക്തിഗാനമേളകളിലെ നിത്യസാന്നിദ്ധ്യങ്ങളാണ്.
ഈ ഗാനങ്ങളുടെ പിറവിയിലേയ്ക്ക് നയിച്ച സംഭവങ്ങൾ ഇതൊക്കെയാണ്: കല്യാണി മേനോൻ വഴി യേശുദാസുമായി പരിചയപ്പെട്ട അരവിന്ദനെ,  തരംഗിണി ഇറക്കാൻ തീരുമാനിച്ചിരുന്ന ശിവഭക്തിഗാനസമാഹാരത്തിലെ ഗാനരചയിതാവാക്കി തരംഗിണി നിശ്ചയിച്ചു.
തുടർന്ന്, സുപ്രസിദ്ധ കവിയും ചരിത്രകാരനുമായിരുന്ന നാലാങ്കൽ കൃഷ്ണപിള്ളയുമായി പരിചയപ്പെടുന്ന അരവിന്ദൻ, അദ്ദേഹത്തിൽ നിന്നുകിട്ടിയ അറിവനുസരിച്ച് കേരളത്തിലെ പത്ത് പ്രധാന ശിവക്ഷേത്രങ്ങളെക്കുറിച്ച് മനസ്സിലാക്കുകയും, അവയിൽ ഓരോയിടത്തും ദർശനം നടത്തിയശേഷം അതാത് ക്ഷേത്രങ്ങളെക്കുറിച്ച് ഗാനങ്ങൾ രചിയ്ക്കുകയും ചെയ്തു.
അതിനിടയിൽ ഒരു ദിവസം, ഗുരുവായൂർ ക്ഷേത്രത്തിൽ ദർശനം നടത്താനെത്തിയ അരവിന്ദൻ, ഭക്തിഗാനരംഗത്ത് അന്നേ പ്രസിദ്ധനായിരുന്ന ടി.എസ്. രാധാകൃഷ്ണനുമായി പരിചയപ്പെടുകയും താൻ രചിച്ചുകഴിഞ്ഞ ഗാനങ്ങൾ അദ്ദേഹത്തിന് നൽകുകയും ചെയ്തു.
തുടർന്ന് രാധാകൃഷ്ണൻ  അവയ്ക്ക് അനുയോജ്യമായ ഈണങ്ങളിടുകയും അദ്ദേഹം അവ യേശുദാസിന് കേൾപ്പിച്ചുകൊടുക്കുകയും ചെയ്തു.
അവ കേട്ട് ഇഷ്ടപ്പെട്ട യേശുദാസ് തുടർന്ന് അവ പാടാൻ തീരുമാനിയ്ക്കുകയായിരുന്നു.
തിരുവനന്തപുരത്തെ തരംഗിണി സ്റ്റുഡിയോയിൽ വച്ച് യേശുദാസ് താൻ രചിച്ച ഗാനങ്ങൾ പാടുന്നത് നേരിട്ടു കണ്ടത് തന്റെ ജീവിതത്തിലെ അവിസ്മരണീയ മുഹൂർത്തമായി അരവിന്ദൻ ഇന്നും കരുതുന്നു.
ഗംഗാതീർത്ഥത്തിന്റെ വൻ വിജയത്തോടെ ഭക്തിഗാനരംഗത്ത് അരവിന്ദന് തിരക്കേറി.
പിന്നീട് നിരവധി ആൽബങ്ങൾക്കാണ് അദ്ദേഹം ഗാനരചന നിർവഹിച്ചത്.
ശരണ തരംഗിണി വോ.
1 (1992), പാഞ്ചജന്യം വോ.
3 (1992)  ശ്രുതിലയ തരംഗിണി (1993), ദേവീഗീതം വോ.
2 (1994), തുളസിമാല വോ.
1 (1994), തുളസിമാല വോ.
2 (1995), പ്രണവം (1995), സുദർശനം (1997), പഞ്ചാമൃതം (1997), വിഷ്ണുഗീതം (1997), അയ്യപ്പതൃപ്പാദം (1999), സത്യം ശിവം (2000), രുദ്രതീർത്ഥം (2002), അഖിലാണ്ഡേശ്വരാ അയ്യപ്പാ (2002), അർച്ചന (2005), കാണിപ്പൊന്ന് (2006), ശാസ്താഗീതങ്ങൾ (2008) തുടങ്ങിയവ അദ്ദേഹം ഗാനരചന നിർവഹിച്ച പ്രധാന ആൽബങ്ങളിൽ പെടുന്നു.
ഗുരുവായൂരും ശബരിമലയുമടക്കം കേരളത്തിലെ എല്ലാ പ്രധാന ക്ഷേത്രങ്ങളിലെ മൂർത്തികളെക്കുറിച്ചും അദ്ദേഹം ഗാനങ്ങൾ രചിച്ചിട്ടുണ്ട്.
ടി.എസ്. രാധാകൃഷ്ണനാണ് അദ്ദേഹത്തിന്റെ ഗാനങ്ങൾക്ക് ഏറ്റവും കൂടുതൽ ഈണം പകർന്നത്.
യേശുദാസും ജയചന്ദ്രനും ചിത്രയുമടക്കം മലയാളത്തിലെ എല്ലാ പ്രധാന ഗായകരും അദ്ദേഹത്തിന്റെ ഗാനങ്ങൾ ആലപിച്ചിട്ടുണ്ട്.
2006-ൽ പുറത്തിറങ്ങിയ ആനച്ചന്തത്തിനുവേണ്ടി അദ്ദേഹം രചിച്ച ശ്യാമവാനിലേതോ എന്ന ഗാനം ഏറെ ജനശ്രദ്ധ നേടി.
ജയ്സൺ ജെ. നായർ സംഗീതസംവിധാനം നിർവഹിച്ച ഈ ഗാനം ആലപിച്ചത് ജി. വേണുഗോപാലാണ്.
ഇതിനുശേഷവും അദ്ദേഹത്തിന് ചലച്ചിത്രങ്ങൾക്കുവേണ്ടി പാട്ടെഴുതാൻ അവസരം വന്നിരുന്നെങ്കിലും അവ അദ്ദേഹം നിരസിച്ചു.
എൽ.ഐ.സി.യിലെ വിരമിച്ച ഉദ്യോഗസ്ഥയായ വിജയലക്ഷ്മിയാണ് അരവിന്ദന്റെ ഭാര്യ.
മൂന്ന് ആണ്മക്കളാണ് അരവിന്ദൻ-വിജയലക്ഷ്മി ദമ്പതികൾക്കുള്ളത്.
മൂവരും വിവാഹിതരായി ഉയർന്ന നിലയിൽ ജീവിച്ചുപോരുന്നു.
അങ്ങാടിപ്പുറത്ത് തിരുമാന്ധാംകുന്ന് ക്ഷേത്രത്തിനടുത്തുള്ള ശ്രീദളം വീട്ടിലാണ് അരവിന്ദൻ താമസിച്ചുവരുന്നത്.
പി.സി. ജോഷി ഇംഗ്ലീഷ് വിലാസം https://ml.wikipedia.org/wiki/P.
C.Joshi
ഇന്ത്യയിലെ കമ്മ്യൂണിസ്റ്റ് പ്രസ്ഥാനത്തിന്റെ ആദ്യകാല നേതാക്കളിലൊരാളും, കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ പ്രഥമ ജനറൽ സെക്രട്ടറിയുമായിരുന്നു പൂർണ്ണ ചന്ദ്ര ജോഷി എന്ന പി.സി.ജോഷി (ജനനം ഏപ്രിൽ 14 , 1907 - മരണം നവംബർ 9 , 1980 ).
ഇന്ത്യയിൽ ആദ്യകാലത്ത് നിലനിന്നിരുന്ന സമാനചിന്താഗതിക്കാരായ ഇടതുപക്ഷ സംഘടനകളെ കമ്മ്യൂണിസ്റ്റ് പാർട്ടി ഓഫ് ഇന്ത്യ എന്ന സംഘടനക്കു കീഴിൽ കൊണ്ടു വരുന്നതിൽ പ്രധാനപ്പെട്ട പങ്കു വഹിച്ചു.
മീററ്റ് ഗൂഢാലോചനാ കേസിൽപ്പെട്ട് ജയിലിലടക്കപ്പെട്ടു.
ആറു വർഷത്തേക്ക് ആൻഡമാൻ നിക്കോബാർ ദ്വീപുകളിലേക്കു നാടുകടത്തപ്പെട്ടുവെങ്കിലും, പ്രായം കണക്കിലെടുത്ത് ശിക്ഷ മൂന്നു വർഷമായി ബ്രിട്ടീഷ് സർക്കാർ വെട്ടിക്കുറച്ചു.
പാർട്ടി നിരോധിക്കപ്പെട്ട കാലത്ത്, ഒളിവിലിരുന്നാണ് ജോഷി സംഘടനാപ്രവർത്തനം നടത്തിയിരുന്നത്.
1935 ലാണ് കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ പ്രഥമ ജനറൽ സെക്രട്ടറിയായി തിരഞ്ഞെടുക്കപ്പെടുന്നത്.
ദീർഘമായ 12 വർഷം അദ്ദേഹം ആ സ്ഥാനം വഹിച്ചിരുന്നു.
അഖിലേന്ത്യാ ട്രേഡ് യൂണിയൻ കോൺഗ്രസ് , ഓൾ ഇന്ത്യാ കിസാൻ സഭ, ഓൾ ഇന്ത്യാ സ്റ്റുഡന്റ്സ് ഫെഡറേഷൻ എന്നീ പ്രസ്ഥാനങ്ങൾ കെട്ടപ്പടുക്കുന്നതിലും സുപ്രധാനമായ പങ്കു വഹിച്ചിട്ടുണ്ട്.
1949 ൽ പാർട്ടിയിൽ നിന്നും പുറത്താക്കപ്പെട്ടുവെങ്കിലും, രണ്ടു വർഷത്തിനുശേഷം തിരികെ പ്രവേശിച്ചു.
ജവഹർലാൽ നെഹ്രു സർവ്വകലാശാലയിൽ , ഇന്ത്യൻ കമ്മ്യൂണിസ്റ്റ് പാർട്ടിയുടെ ചരിത്രം എന്ന പ്രൊജക്ടിന്റെ മേധാവിയായി സേവനമനുഷ്ഠിച്ചിട്ടുണ്ട്.
1980 നവംബർ 9 ന് അന്തരിച്ചു.
ഏപ്രിൽ 14, 1907 ന് ഉത്തർപ്രദേശിലെ അൽമോറയിലാണ് ജോഷി ജനിച്ചത്.
പിതാവ് ഹരിനന്ദൻ ജോഷി ഒരു അദ്ധ്യാപകനായിരുന്നു.
പ്രാഥമിക വിദ്യാഭ്യാസത്തിനു ശേഷം അലഹബാദ് സർവ്വകലാശാലയിൽ നിന്നും ബിരുദാനന്തര ബിരുദം കരസ്ഥമാക്കി.
1928 ൽ മീററ്റിൽ സ്ഥാപിച്ച തൊഴിലാളികളുടേയും കർഷകരുടേയും സംഘടനയുടെ ജനറൽ സെക്രട്ടറിയായി ജോഷി തിരഞ്ഞെടുക്കപ്പെട്ടു.
1929 ൽ തന്റെ 22 ആമത്തെ വയസ്സിൽ മീറത്ത് ഗൂഢാലോചനയുമായി ബന്ധപ്പെട്ടുണ്ടായ കേസിൽ പ്രതിയായി.
• ( https://www.marxists.org/history/international/comintern/sections/britain/periodicals/labour_monthly/1943/08/kayyur-heroes.htm )
പി.സി. ചെറിയാൻ ഇംഗ്ലീഷ് വിലാസം https://ml.wikipedia.org/wiki/P.
C._Cherian
സ്വാതന്ത്ര്യ സമരസേനാനിയും പുതുപ്പള്ളി നിയോജകമണ്ഡലത്തെ ഒന്നും രണ്ടും കേരള നിയമസഭയിൽ പ്രതിനിധീകരിച്ച ഒരു രാഷ്ട്രീയ നേതാവാണ് പി.സി. ചെറിയാൻ (1918- 31 ഓഗസ്റ്റ് 1989).
കോട്ടയം ഡി.സി.സി. പ്രസിഡന്റ്, ഐ.എൻ.റ്റി.
യു.സി. നേതാവ് എന്നീ നിലകളിലും ചെറിയാൻ പ്രവർത്തിച്ചിട്ടുണ്ട്.
1989 ഓഗസ്റ്റ് 30ന് ഇദ്ദേഹം അന്തരിച്ചു.
പി.സി. അലക്സാണ്ടർ ഇംഗ്ലീഷ് വിലാസം https://ml.wikipedia.org/wiki/PC_Alexander
ഒരു ഇന്ത്യൻ രാഷ്ട്രീയ പ്രവർത്തകനായിരുന്നു പി.സി. അലക്സാണ്ടർ എന്ന പടിഞ്ഞാറേത്തലക്കൽ ചെറിയാൻ അലക്സാണ്ടർ (മാർച്ച് 20, 1921 - ഓഗസ്റ്റ് 10, 2011).
1988 മുതൽ 1990 വരെ തമിഴ്നാട് ഗവർണറായും 1993 മുതൽ 2002 വരെ മഹാരാഷ്ട്ര ഗവർണറായും പ്രവർത്തിച്ചിട്ടുണ്ട്.
2002-ൽ ഇന്ത്യൻ രാഷ്ട്രപതി സ്ഥാനത്തേക്ക് പരിഗണിക്കപ്പെട്ടിരുന്നു.
മഹാരാഷ്ട്ര ഗവർണായിരിക്കുമ്പോൾ തന്നെ 1996 മുതൽ 1998 വരെ ഗോവ ഗവർണറുടെ അധികച്ചുമതലയും വഹിച്ചിട്ടുണ്ട്.
2002 ജൂലൈ 29 മുതൽ 2008 ഏപ്രിൽ 1 വരെ രാജ്യസഭയിൽ മഹാരാഷ്ട്ര സംസ്ഥാനത്തെ സ്വതന്ത്രനായി പ്രതിനിധീകരിച്ചിട്ടുണ്ട് .
വാണിജ്യ മന്ത്രാലയ സെക്രട്ടറിയായി നാലുവർഷവും ലണ്ടനിലെ ഇന്ത്യൻ ഹൈക്കമ്മീഷണറായി മൂന്നു വർഷവും സേവനം അനുഷ്ഠിച്ചു .
ഇന്ത്യൻ പ്രധാനമന്ത്രിമാരായ ഇന്ദിരാഗാന്ധി , രാജീവ്ഗാന്ധി എന്നിവരുടെ പ്രിൻസിപ്പൽ സെക്രട്ടറിയായും, ബ്രിട്ടനിലെ ഇന്ത്യൻ ഹൈക്കമീഷണർ ആയും ഇദ്ദേഹം പ്രവർത്തിച്ചിട്ടുണ്ട് .
രാഷ്ട്രീയ പരമായ സുപ്രധാന വെളിപ്പെടുത്തലുകളുടെ പേരിൽ ത്രൂ ദി കോറിഡോർസ് ഓഫ് പവർ എന്ന ആത്മകഥ ശ്രദ്ധ നേടിയിരുന്നു .
1921 മാർച്ച് 20-ന് മാവേലിക്കരയിൽ പടിഞ്ഞാറേത്തലയ്ക്കൽ ചെറിയാൻ മറിയാമ്മ ദമ്പതികളുടെ മകനായി ജനിച്ചു.
1948-ൽ ഐ.എ.എസ്. നേടി.
1981-ൽ പ്രാധാനമന്ത്രിയുടെ പ്രിൻസിപ്പൽ സെക്രട്ടറി പദവിയിൽ പ്രവേശിച്ചു.
2011 ഓഗസ്റ്റ് 10-നു് രാവിലെ 8.30-നു് ചെന്നൈയിലെ മദ്രാസ് മെഡിക്കൽ മിഷൻ ആശുപത്രിയിൽ വെച്ച് അന്തരിച്ചു .
അവലംബം ↑ http://164.100.47.5/Newmembers/alphabeticallist_all_terms.aspx Archived 2019-02-14 at the Wayback Machine .
- Members of Rajya Sabha 1 2 3 4 {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) പുറമെ നിന്നുള്ള കണ്ണികൾ മഹാരാഷ്ട്ര ഗവൺമെന്റ് വെബ്സൈറ്റിൽ Archived 2010-06-15 at the Wayback Machine .
പി.വി.റാവു (ചലച്ചിത്രസംവിധായകൻ) പി.വി.റാവു (ചലച്ചിത്രസംവിധായകൻ)
ഒരു ചരിത്രകഥയെ ആസ്പദമാക്കി 1933-ൽ മലയാളത്തിൽ നിർമ്മിച്ച ആദ്യത്തെ ചലച്ചിത്രം സംവിധാനം ചെയ്ത വ്യക്തിയാണ് പി.വി. റാവു .
സി.വി. രാമൻ പിള്ളയുടെ മാർത്താണ്ഡവർമ്മ എന്ന ചരിത്രനോവലിനെ അടിസ്ഥാനമാക്കിയാണ് മാർത്താണ്ഡവർമ്മയെന്ന പേരിൽ തന്നെ റാവു സിനിമ ചെയ്തത്.
ഇതിന്റെ തിരക്കഥയും അദ്ദേഹം തന്നെ നിർവ്വഹിച്ചു.
മലയാളത്തിലെ രണ്ടാമത്തെ നിശ്ശബ്ദ ചലച്ചിത്രം കൂടിയാണ് മാർത്താണ്ഡവർമ്മ .
തെലുഗ് വംശകനായ റാവുവിന്റെ കൃത്യമായ ചരിത്രം ലഭ്യമല്ല.
മാർത്താണ്ഡവർമ്മക്ക് മുൻപും തെലുങ്കിലും തമിഴിലിലും ഇദ്ദേഹം സിനിമകൾ ചെയ്തിട്ടുണ്ടെന്ന് പറയപ്പെടുന്നെങ്കിലും അവ കൃത്യമായി രേഖപ്പെടുത്തി കാണുന്നില്ല.
ഇദ്ദേഹത്തിന്റെ ഇനീഷ്യൽ 'പി.വി.'യോ 'വി.വി.'യോ എന്ന കാര്യത്തിൽ തർക്കം ഉണ്ടെങ്കിലും ഡെറാഡൂണിലെ ഫിലിം സിറ്റി പ്രൊഡക്ഷൻസിന്റെ പബ്ലിക്കേഷൻ വിഭാഗം പ്രസിദ്ധപ്പെടുത്തിയ ഗ്രന്ഥത്തിൽ പി.വി. റാവു എന്നാണ് കാണുന്നത്.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വി.വി.റാവു വി വി റാവു -M3db Old is Gold: Marthanda Varma, 1931 -The Hindu 82 years ago, this was the first liplock in an Indian movie 'മാർത്താണ്ഡവർമ്മ' കോടതിയും കയറി Archived 2019-06-09 at the Wayback Machine .
-Mathrubhumi
പി. സുരേന്ദ്രൻ ഇംഗ്ലീഷ് വിലാസം https://ml.wikipedia.org/wiki/P.
Surendran
മലയാളത്തിലെ ഉത്തരാധുനിക ചെറുകഥാകൃത്തുക്കളിൽ ഒരാളാണ് പി. സുരേന്ദ്രൻ .
മുപ്പത്തിമൂന്നാമത് ഓടക്കുഴൽ പുരസ്കാരം ലഭിച്ച മലയാളം എഴുത്തുകാരനാണിദ്ദേഹം.
ചൈനീസ് മാർക്കറ്റ് എന്ന ചെറുകഥാസമാഹാരത്തിനാണ് ഇദ്ദേഹത്തിന് പുരസ്കാരം ലഭിച്ചത്.
1961 നവംബർ 4ആം തീയതി മലപ്പുറം ജില്ലയിലെ പാപ്പിനിപ്പാറ എന്ന സ്ഥലത്ത് കുമാരൻ നായരുടേയും, സരോജിനി അമ്മയുടേയും മകനായാണ് അദ്ദേഹം ജനിച്ചത് .
1988ൽ കേരള സാഹിത്യ അക്കാഡമിയുടെ സഹായത്തോടുകൂടി കർണ്ണാടകത്തിലെ ദേവദാസി സമ്പ്രദായത്തെപ്പറ്റി വിശദമായ പഠനങ്ങൾ നടത്തിയിട്ടുണ്ട്.
ഭാരതത്തിന്റെവിവിധപ്രദേശങ്ങളിലും , ‍നേപ്പാളിലുംനടത്തിയ യാത്രകളുടെ അനുഭവങ്ങൾ  ലേഖനരൂപത്തിൽ പ്രസിദ്ധീകരിച്ചിട്ടുണ്ട്.
1983ൽ ടി.ടി.സി പൂർത്തിയാക്കിയ അദ്ദേഹം ഇപ്പോൾ പാലക്കാട് ജില്ലയിലെ കുമരനല്ലൂർ ഹയർ സെക്കണ്ടറി സ്കൂളിൽ അദ്ധ്യാപകനായി സേവനമനുഷ്ഠിക്കുന്നു.
2018 ഫെബ്രുവരി 14ന് ചന്ദ്രികയുടെ പിരിയോഡിക്കൽ എഡിറ്ററായി ചാർജെടുത്തു.
കഥകളുടെ ആംഗലേയപരിഭാഷകൾ സൺഡേ ഹെറാൾഡ്, ഇന്ത്യൻ ലിറ്ററേച്ചർ, എൻ.ബി.ടി ആന്തോളജി, മലയാളം ലിറ്റററി സർവേ, വേൾഡ്‌വേ ക്ലാസ്സിക് എന്നിവയിൽ പ്രസിദ്ധീകരിച്ചിട്ടുണ്ട്.
പ്രധാന രചനകൾ പാപ്പിലിയോ ബുദ്ധ എന്ന ചിത്രത്തിന്റെ തിരക്കഥ സംവിധായകനൊപ്പം രചിച്ചു.
വെളിച്ചത്തിന്റെ പര്യായങ്ങൾ- യൂസഫ് അറയ്ക്കലിന്റെ കലാജീവിതം ചെറുകഥാസമാഹാരങ്ങൾ പിരിയൻ ഗോവണി.
ഭൂമിയുടെ നിലവിളി.
ഹരിത വിദ്യാലയം.
കറുത്ത പ്രാർത്ഥനകൾ.
അഭയാർത്ഥികളുടെ പൂന്തോട്ടം.
ജലസന്ധി.
നോവലുകൾ മഹായാനം സാമൂഹ്യപാഠം മായാപുരാണം കാവേരിയുടെ പുരുഷൻ ഗ്രീഷ്മമാപിനി ജൈവം ശൂന്യമനുഷ്യർ
ഓർമ്മപ്പുസ്തകം
ഇലഞ്ഞിപ്പൂമണമുള്ള നാട്ടുവഴികൾ ജൈവം
'ഒരു പ്രണയത്തിന്റെ  ആരംഭം' എന്ന ഭാഗത്തിലൂടെയാണ് നോവൽ തുടങ്ങുന്നത് പ്രധാന കഥാപാത്രങ്ങൾ മാർഗ്രറ്റ്‌, കല്ലൂർ രാഘവൻ,ഡാമിയൻ , ഡേവിഡ്, നോവലിസ്റ്റ്  പിന്നെ വൈഗ എന്ന സ്ഥലവുമാണ് നോവലിൽ പ്രധാനമായും പരാമർശിക്കുന്നത് .
ജീവിതത്തിന്റെ എല്ലാ മേഖലകളെയും സ്പർശിക്കാൻ നോവലിന് സാധിക്കുണ്ട്.
പ്രധാന സംഭാഷണങ്ങൾ ബലാൽസംഗം ചെയ്യപ്പെട്ട പെണ്കുട്ടി ഡെറ്റോളോയിച്ച വെള്ളത്തിൽ കുളിച്ചാൽ ശുദ്ധയാവും (മാധവി കുട്ടി ) സ്വാതന്ത്ര്യത്തിന് 50 വര്ഷം തികഞ്ഞിട്ടും വെളുപ്പിനോടുള്ള ഭ്രമം അവസാനിക്കുന്നില്ല ഒരു ഗാന്ധിയെക്കാൾ ഒരു നക്സലെയ്റ്റിന് യുവതികളെ ആകര്ഷിക്കാനാവും ചുറ്റി പടരാൻ മരം ഒരു കട്ട് വള്ളിയെ അന്വേഷിക്കുന്നു പുരുഷന്റെ ചിലവിൽ സ്ത്രീകൾ ജീവിക്കുന്നിലെ എന്തെ അതിന് ഒരു മറുപുറം ആയിക്കൂടാ  ?
പുരസ്കാരങ്ങളും അംഗീകാരങ്ങളും 2000ൽ മാതൃഭൂമി ആഴ്ചപ്പതിപ്പ് നടത്തിയ കഥാ മത്സരത്തിൽ ഒന്നാം സ്ഥാനം 1999ൽ കേന്ദ്ര സാഹിത്യ അക്കാദമി ട്രാവൽ ഗ്രാന്റ് 2005ൽ മുപ്പത്തിമൂന്നാം ഓടക്കുഴൽ പുരസ്കാരം മികച്ച ചെറുകഥക്കുള്ള മൾബറി അവാർഡ് (ബർമുഡ) എസ്.ബി.ഐ. അവാർഡ് (ബർമുഡ) അങ്കണം അവാർഡ് എസ്.എസ്.എഫ് സാഹിത്യോത്സവ് അവാർഡ്‌2018 അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) 1 2 {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ {{ cite news }} : Check date values in: | accessdate= and | date= ( help ) ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) P. Surendran എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പി. സേതുനാഥൻ ഇംഗ്ലീഷ് വിലാസം https://ml.wikipedia.org/wiki/P.
_Sethunathan
ഹാസ്യസാഹിത്യത്തിനുള്ള 2013 ലെ കേരള സാഹിത്യ അക്കാദമി പുരസ്കാരം  നേടിയ സാഹിത്യകാരനാണ് ഡോ. പി. സേതുനാഥൻ .
മലയാളപ്പെരുമ എന്ന ഹാസ്യ സാഹിത്യകൃതിക്കായിരുന്നു പുരസ്കാരം.
കൊല്ലം ജില്ലയിലെ കൊട്ടാരക്കരയിൽ ജനിച്ചു.
തെരുവിൽ പരമേശ്വരൻ നായരും  എൽ.ജാനകിയമ്മയും മാതാ പിതാക്കൾ.
കൊട്ടാരക്കര ഗവ.
ഹൈസ്‌കൂൾ, കൊല്ലം ഫാത്തിമാ മാതാ നാഷണൽ കോളജ്‌, പന്തളം എൻ.എസ്‌.
കോളജ്‌, ചങ്ങനാശ്ശേരി എൻ.എസ്‌.
ഹിന്ദു കോളജ്‌ എന്നിവിടങ്ങളിൽ പഠിച്ചു.
1968-ൽ കേരള സർവകലാശാലയിൽനിന്ന്‌ മലയാളത്തിൽ ബിരുദാനന്തര ബിരുദം നേടി..
വിവിധ എൻ.എസ്‌.
കോളജുകളിൽ അധ്യാപകനായിരുന്നു.
മഹാത്മാഗാന്ധി കോളജിൽ വകുപ്പു മേധാവിയായിരിക്കെ 2002 മാർച്ചിൽ വിരമിച്ചു.
കാലടി ശ്രീശങ്കരാചാര്യ സംസ്‌കൃത യൂണിവേഴ്‌സിറ്റിയിൽ നിന്ന് പി.എച്ച്‌.
ഡി. ബിരുദം നേടി.
കൃതികൾ മലയാളപ്പെരുമ എം.പി.മന്മഥൻ, കർമ്മപഥത്തിൽ കാലിടറാതെ സ്റ്റീഫൻ ഹോക്കിങ്ങ്-ജീവിക്കുന്ന ഒരു ഇതിഹാസം മലനാട്ടുപെരുമ ചീരങ്കാവിൽ യക്ഷിയും മറ്റുകഥകളും മലയാളം മലയാളം നിഘണ്ടു യക്ഷിക്കഥകൾ പുരസ്കാരങ്ങൾ കേരള സാഹിത്യ അക്കാദമി പുരസ്കാരം 2014 അവലംബം ↑
പി.ആർ. കൃഷ്ണകുമാർ ഇംഗ്ലീഷ് വിലാസം https://ml.wikipedia.org/wiki/P.
_Krishna_Kumar
ഒരു ഇന്ത്യൻ ആയുർവേദ ചികിൽസകനും ആയുർവേദത്തിന്റെ ഇന്ത്യൻ വൈദ്യശാസ്ത്ര സമ്പ്രദായത്തിൽ ഗവേഷണം പ്രോത്സാഹിപ്പിക്കുന്ന ലാഭേച്ഛയില്ലാതെ പ്രവർത്തിക്കുന്ന ഗവേഷണ സ്ഥാപനമായ എ.വി.പി റിസർച്ച് ഫൗണ്ടേഷന്റെ സ്ഥാപകനും ആര്യ വൈദ്യ ഫാർമസി (കോയമ്പത്തൂർ) ലിമിറ്റഡിന്റെ മാനേജിംഗ് ഡയറക്ടറുമായിരുന്നു പി.ആർ കൃഷ്ണകുമാർ (23 സെപ്റ്റംബർ 1951 – 16 സെപ്റ്റംബർ 2020).
അവിനാശിലിംഗം സർവകലാശാലയുടെ ചാൻസലറായിരുന്നു അദ്ദേഹം.
ആയുർവേദ മരുന്നുകൾക്ക് മാനദണ്ഡമുണ്ടാക്കുന്നതിനുള്ള ശ്രമങ്ങളിൽ ഏർപ്പെട്ടിരിക്കുന്ന റിസോഴ്‌സ് സെന്ററായ കെയർ കേരളം (കോൺഫെഡറേഷൻ ഫോർ ആയുർവേദിക് റെനൈസൻസ് - കേരളം) പദ്ധതിയുടെ ചെയർമാനായിരുന്നു.
വൈദ്യശാസ്ത്രത്തിന് നൽകിയ സംഭാവനകൾക്ക് 2009 ൽ പദ്മശ്രീ ബഹുമതി നൽകി ഇന്ത്യൻ സർക്കാർ അദ്ദേഹത്തെ ആദരിച്ചു.
1951 സെപ്റ്റംബർ 23-ന് (കൊല്ലവർഷം 1127 കന്നി 8, പുണർതം നക്ഷത്രം) ഇന്നത്തെ പാലക്കാട് ജില്ലയിലെ ഷൊർണൂരിൽ , ആയുർവേദാചാര്യനും കോയമ്പത്തൂർ ആര്യവൈദ്യ ഫാർമസി സ്ഥാപകനുമായിരുന്ന പി.വി. രാമവാര്യരുടെയും പങ്കജം വാരസ്യാരുടെയും മകനായി കൃഷ്ണകുമാർ ജനിച്ചു.
പാലക്കാട് ജില്ലയിലെ ഷൊർണൂർ ആയുർവേദ കോളേജിൽ ആയിരുന്നു പഠനം.
രാമവാര്യർ-പങ്കജം വാരസ്യാർ ദമ്പതികളുടെ ഏഴുമക്കളിൽ അഞ്ചാമനും ആണ്മക്കളിൽ ഇളയവനുമായിരുന്നു അദ്ദേഹം.
വിദ്യാഭ്യാസം പൂർത്തിയാക്കിയ ശേഷം കുമാർ ആര്യ വൈദ്യ ഫാർമസിയിൽ ചേർന്നു.
ഫൗണ്ടേഷനിൽ നടത്തിയ പ്രവർത്തനങ്ങളിലൂടെ ആയുർവേദത്തെ മെഡിക്കൽ സയൻസായി പഠിക്കുന്നതിനുള്ള സൗകര്യമേർപ്പെടുത്തി.
1977 ൽ, ആയുർവേദ പഠനത്തിനായി ഏഴര വർഷത്തെ പാഠ്യപദ്ധതി അദ്ദേഹം നടപ്പാക്കി.
സ്ഥാപനത്തെ, ആദ്യം മദ്രാസ് സർവകലാശാലയുമായും പിന്നീട് ഭാരതിയർ സർവകലാശാലയുമായും അഫിലിയേറ്റ് ചെയ്തു.
ആത്മീയ പരിശീലനങ്ങൾ, പരമ്പരാഗത ആയോധനകലകൾ എന്നിവയോടൊപ്പം ആയുർവേദപഠനം അവതരിപ്പിക്കുകയും ഗുരുകുല സമ്പ്രദായത്തിലുള്ള ജീവിത ക്രമീകരണങ്ങൾ ഏർപ്പെടുത്തുകയും ചെയ്തു.
"കോയമ്പത്തൂർ പരീക്ഷണം" എന്നാണ് അക്കാദമിക് സർക്കിളുകളിൽ ഈ പാഠ്യപദ്ധതി അറിയപ്പെട്ടത് .
ലോകാരോഗ്യ സംഘടനയും ഇന്ത്യൻ കൗൺസിൽ ഓഫ് മെഡിക്കൽ റിസർച്ചും സംയുക്തമായി നടത്തിയ പഠനത്തിൽ, അതേ വർഷം തന്നെ, റൂമറ്റോയ്ഡ് ആർത്രൈറ്റിസിനുള്ള ആയുർവേദ മരുന്നുകളുടെ ഫലപ്രാപ്തിയെക്കുറിച്ച് പഠിക്കുന്നതിനായി ആദ്യമായി ക്ലിനിക്കൽ ഗവേഷണം ആരംഭിച്ചതിന്റെ ബഹുമതിയും അദ്ദേഹത്തിന് ലഭിച്ചു.
1985 നും 1988 നും ഇടയിൽ "പശ്ചിമഘട്ടത്തിലെ ഗോത്രവർഗക്കാരുടെ എത്‌നോബയോളജി സംബന്ധിച്ച അഖിലേന്ത്യാ ഏകോപന പദ്ധതി" ( All India Coordinated Project on Ethnobiology of Tribals in the Western Ghats) നടപ്പാക്കുന്നത് ഉൾപ്പെടെ ആയുർവേദവുമായി ബന്ധപ്പെട്ട ഇന്ത്യൻ സർക്കാർ ശാസ്ത്ര സാങ്കേതിക വകുപ്പിനും പരിസ്ഥിതി ഭൂവിനിയോഗത്തിനുമായി ബന്ധപ്പെട്ട പദ്ധതികളും കുമാർ നടപ്പാക്കിയിട്ടുണ്ട്.
ആയുർവേദത്തിൽ ശാസ്ത്രീയ ഗവേഷണം പ്രോത്സാഹിപ്പിക്കുന്നതിനായി 2003 ൽ കുമാർ എവിപി ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് റിസർച്ച് സ്ഥാപിച്ചു, പിന്നീടിത്,   എവിപി റിസർച്ച് ഫൗണ്ടേഷൻ എന്ന് പുനർനാമകരണം ചെയ്യപ്പെട്ടു.
റൂമറ്റോയ്ഡ് ആർത്രൈറ്റിസ് ചികിത്സയിൽ ആയുർവേദ മരുന്നുകളുടെ ഫലപ്രാപ്തി കണ്ടെത്തുന്നതിനായി നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തുമായി സംയുക്തമായി ധനസഹായം നൽകി വാഷിംഗ്ടൺ യൂണിവേഴ്സിറ്റി, സിയാറ്റിൽ , യൂണിവേഴ്സിറ്റി ഓഫ് ലോസ് ഏഞ്ചൽസ് കാലിഫോർണിയ എന്നിവയുമായിച്ചേർന്ന് നടത്തിയ ഒരു പഠനം ഉൾപ്പെടുന്ന നിരവധി ഗവേഷണ പരിപാടികൾ ഫൗണ്ടേഷൻ ആരംഭിച്ചു.
അതേ വർഷം തന്നെ ആയുർവേദത്തിൽ പ്രാക്ടീസ് അധിഷ്ഠിത തെളിവുകൾ പ്രോത്സാഹിപ്പിക്കുന്നതിനായി ഫൗണ്ടേഷൻ രുദ്ര എന്ന ക്ലിനിക്കൽ ഡോക്യുമെന്റേഷൻ പ്രോഗ്രാമും ആരംഭിച്ചു.
കുട്ടികൾക്കായി സമഗ്ര മൂല്യാധിഷ്ഠിത വിദ്യാഭ്യാസത്തിനുള്ള കേന്ദ്രമായി അദ്ദേഹം ദിവ്യാം അക്കാദമി സ്ഥാപിച്ചു.
ടാബ്‌ലെറ്റ് രൂപത്തിൽ ആയുർവേദ മരുന്നുകൾ തയ്യാറാക്കുന്നതിനും നടപ്പാക്കുന്നതിനും അദ്ദേഹം സംഭാവന നൽകിയിട്ടുണ്ട്.
ഗ്രാമീണ മേഖലയിലെ പാവപ്പെട്ടവർക്കായി നിരവധി സൗജന്യ മെഡിക്കൽ ക്യാമ്പുകളും നടത്തിയിട്ടുണ്ട്.
2009 ൽ പദ്മശ്രീ അവാർഡ് നൽകി ഇന്ത്യൻ സർക്കാർ അദ്ദേഹത്തെ ആദരിച്ചു .
കോവിഡ് -19 മാനേജ്മെൻറിൽ ആയുർവേദത്തിന്റെ സാധ്യതകളെക്കുറിച്ച് ചർച്ച ചെയ്യാൻ കൃഷ്ണകുമാ റിനെ ഇന്ത്യൻ സർക്കാർ ഏർപ്പെടുത്തിയിരുന്നു.
കോവിഡ് -19 ബാധിച്ച് കോയമ്പത്തൂരിൽ ചികിത്സയിലായിരുന്ന കൃഷ്ണകുമാർ, 2020 സെപ്റ്റംബർ 16-ന് രാത്രി പത്തുമണിയോടെ ന്യുമോണിയ ബാധിച്ച് അന്തരിച്ചു.
ഒരാഴ്ചയിലേറെ കോയമ്പത്തൂരിലെ ആശുപത്രിയിൽ ചികിത്സയിലായിരുന്നു.
നേരത്തെ, പ്രമേഹം കാരണം അദ്ദേഹത്തിന് കാൽമുട്ട് ഛേദിക്കൽ ശസ്ത്രക്രിയ നടത്തിയിരുന്നു.
മൃതദേഹം കോയമ്പത്തൂർ സൂലൂരിലെ ശ്മശാനത്തിൽ സംസ്കരിച്ചു.
69-ആം പിറന്നാളിന് ഒരാഴ്ച മാത്രം ശേഷിയ്ക്കേയായിരുന്നു അദ്ദേഹത്തിന്റെ അന്ത്യം.
ബഹുമതികൾ പത്മശ്രീ , ഇന്ത്യാ ഗവൺമെന്റ് (2009) ധന്വന്തരി പുരാസ്‌കർ , ഇന്ത്യാ ഗവൺമെന്റ് (2016) അവലംബം
പി. ഹംസ വളാഞ്ചേരി
കേരള സംഗീത നാടക അക്കാദമിയുടെ 2023 ലെ ഗുരു പൂജ പുരസ്കാരം നേടിയ കലാകാരനാണ് പി. ഹംസ വളാഞ്ചേരി .
ഹാ‍ർമോണിയം , സായ്ബാൻജോ , പിയാനോ , അക്കോഡിയൻ , ഓർഗൺ തുടങ്ങിയ സംഗീതോപകരണങ്ങൾ തന്റേതായ ശൈലിയിൽ വായിക്കുന്ന സംഗീതഞ്ജനാണിദ്ദേഹം.
പ്രസിദ്ധരായ നിരവധി ഗസൽ ഗായകർക്ക് ഹാർമോണിയത്തിൽ അകമ്പടി വായിച്ചിട്ടുണ്ട്.
പിതാവായിരുന്നു ആദ്യ ഗുരു.
എം.എസ്. ബാബുരാജ്, വിൻസന്റ് മാസ്റ്റർ തുടങ്ങിയവരിൽ നിന്നും സംഗീതം അഭ്യസിച്ചു.
അൻപതപ വർഷത്തിലധികമായി സംഗീത രംഗത്തു പ്രവർത്തിക്കുന്നു.
സിനിമ, മാപ്പിളപ്പാട്ട് മേഖലകളിലും ദീർഘകാലം പ്രവർത്തിച്ചു.
ആൽബങ്ങൾക്കും നാടകത്തിനും സംഗീത സംവിധാനം നിർവഹിച്ചിട്ടുണ്ട്.
ആകാശവാണിയുടെ എഗ്രേഡ് ആർട്ടിസ്റ്റ് ആണ്.
ഇരിമ്പിളിയത്തെ പരമ്പരാഗതസംഗീത കുടുംബത്തിൽ ജനിച്ചു.
ഇപ്പോൾ തൃശ്ശൂർ അമല നഗറിനടുത്ത് അഡാട്ടാണ് താമസം.
കുട്ടിയായിരിക്കുമ്പോൾ തന്നെ തിരൂർ ഷായുമായും വിൻസെന്റ് മാഷുമായും ബന്ധം സ്ഥാപിക്കാൻ കഴിഞ്ഞു.
വിവിധ സംഗീത ട്രൂപ്പുകൾക്കൊപ്പം ഹാർമോണിയം വായിക്കാനായി.
ഇതിനിടെ ജോലിതേടി ബഹ്‌റൈനിലെത്തി.
മലയാളികളുടെ റിക്രിയേഷൻ ക്ലബ്ബിൽ അംഗമായി അവിടെ വെച്ച് ഹിന്ദിഗായകൻ കിഷോർ കുമാറിന്റെയും ലതാമങ്കേഷ്‌കറിന്റെയും ഗാനമേളയ്ക്ക് എക്കോഡിയൻ വായിച്ചു.
യേശുദാസ് , മാർക്കോസ് എന്നിവർക്കു വേണ്ടി കീബോർഡും വായിച്ചിട്ടുണ്ട്.
ഒട്ടേറേ സിനിമകളിൽ ഹാർമോണിയവും വായിച്ചിട്ടുണ്ട്.
അവലംബം ↑ /web/20240721171928/ https://keralakaumudi.com/news/news.php?id=1322954 u=sangeetha-nadaka-academy ↑ http://keralasangeethanatakaakademi.in/wp-content/uploads/2024/07/notification17072024-1.pdf ↑ https://archive.org/details/notification17072024-1 ↑ https://newspaper.mathrubhumi.com/malappuram/news/malappuram-1.9627964
പി. സുന്ദരയ്യ ഇംഗ്ലീഷ് വിലാസം https://ml.wikipedia.org/wiki/Puchalapalli_Sundaraiah ഹൈദ്രാബാദിലെ സുന്ദരയ്യ പാർക്കിലെ സുന്ദരയ്യയുടെ പ്രതിമ
കമ്മ്യൂണിസ്റ്റ് പാർട്ടി ഓഫ് ഇന്ത്യ മാർക്സിസ്റ്റിന്റെ സ്ഥാപകനേതാക്കളിലൊരാളും തെലുങ്കാന സമരസേനാനിയുമായിരുന്നു പി. സുന്ദരയ്യ എന്ന പുച്ചാലപ്പള്ളി സുന്ദരയ്യ .
(1 മെയ് 1913 – 19 മെയ് 1985) .
ആന്ധ്രാപ്രദേശുകാരനായ ഇദ്ദേഹം സഖാവ് പി.എസ് എന്നാണ് അറിയപ്പെട്ടിരുന്നത്.
കമ്മ്യൂണിസ്റ്റ് ആശയങ്ങളിൽ ആകൃഷ്ടനായ സുന്ദരയ്യ സുന്ദരരാമി റെഡ്ഡി എന്ന തന് പേരിലെ ജാതിയെ സൂചിപ്പിക്കുന്ന ഭാഗം മാറ്റി സുന്ദരയ്യ എന്നാക്കി.
ദരിദ്ര ജനവിഭാഗങ്ങൾക്കുവേണ്ടി എന്നും നിലകൊണ്ട സുന്ദരയ്യ തെലുങ്കാന സമരത്തിന്റെ ഭാഗമായി ഉണ്ടായ സായുധ സമരങ്ങളിൽ നേരിട്ട് പങ്കെടുത്ത വ്യക്തിയാണ്.
ആദ്യകാല ഇന്ത്യൻ കമ്മ്യൂണിസ്റ്റുകളിലൊരാളായ അമീർ ഹൈദർഖാൻ ആണ് സുന്ദരയ്യയെ രാഷ്ട്രീയത്തിലേക്ക് കൊണ്ടുവരുന്നത്.
കമ്മ്യൂണിസ്റ്റ് പാർട്ടിയിൽ ചേർന്ന അന്നുമുതൽ തന്റെ ജീവിതവും, പരമ്പരാഗതമായി ലഭിച്ച സ്വത്തുക്കളും ജനസേവനത്തിനും, പാർട്ടിക്കും വേണ്ടി ചിലവഴിച്ചു.
ആന്ധ്രപ്രദേശിൽ നല്ല അടിത്തറയുള്ളൊരു കർഷകപ്രസ്ഥാനം കെട്ടിപ്പടുക്കുന്നതിൽ സുന്ദരയ്യ മുഖ്യ പങ്കു വഹിച്ചു.
കർഷകപ്രശ്നങ്ങൾക്കുപരി പലയിടങ്ങളിലായി ചിതറികിടന്നിരുന്ന തെലുങ്കുഭാഷ സംസാരിക്കുന്നവരെ ഒരുമിച്ചു കൂട്ടി വിശാലാന്ധ്ര എന്ന പുതിയ ഭാഷാ സംസ്ഥാനത്തിനുവേണ്ടി പരിശ്രമിച്ചു.
തെലുങ്കാനസമരം പിൻവലിച്ചതിനുശേഷം  ഇന്ത്യയിൽ ജനകീയജനാധിപത്യവിപ്ലവം എന്ന പുതിയ കാഴ്ചപ്പാട് അനുസരിച്ച് പ്രവർത്തിക്കാൻ മോസ്കോയിൽ സ്റ്റാലിനുമായി നടത്തിയ ചർച്ചകളിൽ ഇന്ത്യൻ കമ്മ്യൂണിസ്റ്റ് പാർട്ടി തീരുമാനിച്ചു.
ഇതിന്റെ നേതൃത്വവും സുന്ദരയ്യക്കായിരുന്നു.
1952 ലെ പൊതു തിരഞ്ഞെടിനുശേഷം സുന്ദരയ്യ രാജ്യസഭയിലെ പ്രതിപക്ഷനേതാവായി മാറി.
ഒന്നരപതിറ്റാണ്ടോളം ആന്ധ്രയിലെ കമ്മ്യൂണിസ്റ്റ് പ്രതിപക്ഷനേതാവെന്ന നിലയിൽ പ്രവർത്തിച്ചു.
1948 ൽ നടന്നതെലുങ്കാന  സമരം രാജ്യത്തിന്റെ മറ്റു ഭാഗങ്ങളിൽ വ്യാപി പ്പിക്കാൻ കഴിയാതിരുന്നത് ജനകീയ ജനാധിപത്യ വിപ്ലവ സാദ്ധ്യതകൾ ഇല്ലാതാക്കിയെന്ന് അദ്ദേഹം എഴുതിയ തെലങ്കാന സമരം എന്ന പുസ്തകത്തിൽ പറയുന്നു.
1913 മെയ് 1 ന് ആന്ധ്രാപ്രദേശിലെ നെല്ലൂർ ജില്ലയിൽ അലങ്കാനിപാടിലാണ് സുന്ദരയ്യ ജനിച്ചത്.
ഒരു ജന്മി കുടുംബമായിരുന്നു സുന്ദരയ്യയുടേത്.
സുന്ദരയ്യയ്ക്ക് ആറ് വയസ്സുള്ളപ്പോൾ അച്ഛൻ മരിച്ചു.
സ്കൂൾ തല വുദ്യാഭ്യാസം കഴിഞ്ഞ് കോളേജിൽ ചേർന്ന അദ്ദേഹം 1930 ൽ 17ആം വയസ്സിൽ ഗാന്ധിജിയുടെ നിസ്സകരണ പ്രസ്ഥാനത്തിൽ പങ്ക് ചേരാൻ കോളേജ് വിട്ടു.
കോൺഗ്രസ് സോഷ്യലിസ്റ്റ് പാർട്ടിയിൽ അംഗത്വമെടുത്ത അദ്ദേഹം ഉടൻ തന്നെ അതിന്റെ സെക്രട്ടറിയായി തിരഞ്ഞെടുക്കപ്പെട്ടു.
കമ്മ്യുണിസ്റ്റ് പാർട്ടിയിൽ
ആദ്യകാല കമ്മ്യൂണിസ്റ്റ് നേതാക്കളിലൊരാളായിരുന്ന അമീർ ഹൈദർ ഖാന്റെ നിർദ്ദേശപ്രകാരമാണ് കമ്മ്യൂണിസ്റ്റ് പാർട്ടി നിരോധിക്കപ്പെട്ടിരുന്ന രണ്ടാം ലോക മഹായുദ്ധ കാലത്ത് സുന്ദരയ്യ കമ്മ്യൂണിസ്റ്റ് പാർട്ടി അംഗമാകുന്നത്.
അക്കാലത്ത് കേരളത്തിൽ നിന്നുള്ള കമ്മ്യൂണിസ്റ്റു നേതാകളായ ഇ.
എം.എസ് , പി. കൃഷ്ണപിള്ള മുതലായവരിൽ സുന്ദരയ്യ ആകൃഷ്ടനായിരുന്നു.
1936ൽ കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ കേന്ദ്രകമ്മറ്റിയിൽ അംഗമായ അദ്ദേഹം ആ വർഷം തന്നെ ഓൾ ഇന്ത്യ കിസാൻ സഭയ്കക്ക് രൂപം നൽകി.
പി. സുബ്ബയ്യാപിള്ള ഇംഗ്ലീഷ് വിലാസം https://ml.wikipedia.org/wiki/P.
_Subbayya_Pilla ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ഹാസ്യ സാഹിത്യകാരനാണ് പി. സുബ്ബയ്യാപിള്ള .
പത്തനാപുരത്ത് 1942ൽ പഴനിയപ്പാപിള്ളയുടേയും പൊന്നമ്മാളിന്റെയും  മകനായി ജനനം.
സ്കൂൾ വിദ്യാഭ്യാസത്തിനു ശേഷം സുബ്ബയ്യാപിള്ള ആലുവ യു. സി. കോളേജിലും തിരുവനന്തപുരം യൂണിവേഴ്സിറ്റി കോളേജിലുമായി വിദ്യാഭ്യാസം  നടത്തി.
ധനതത്വശാസ്ത്രത്തിൽ ബിരുദം  നേടി.
മലയാറ്റൂർ , പി.കെ. വാസുദേവൻ നായർ , പി. ഗോവിന്ദപ്പിള്ള എന്നിവർ ഇദ്ദേഹത്തിന്റെ സഹപാഠികളായിരുന്നു.
ഇക്കാലത്ത് മലയാറ്റൂർ രാമകൃഷ്ണൻ വരയ്ക്കുന്ന ചിത്രങ്ങളിൽ രസകരമായ അടിക്കുറുപ്പ് എഴുതിചേർക്കുക എന്നത് ഇദ്ദേഹത്തിന്റെ വിനോദമായിരുന്നു.
അമ്പട ഞാനേ എന്ന കൃതിക്ക് 1999-ലെ സാഹിത്യ അക്കാദമി അവാർഡ് ലഭിച്ചു.
2003 സെപ്റ്റംബർ ഒൻപതിന് നിര്യാതനായി.
പി. സുബ്രഹ്മണ്യം
പത്മനാഭൻ സുബ്രഹ്മണ്യം ഒരു സിനീമാ സംവിധായകനും നിർമാതാവുമായിരുന്നു.
1950 കളുടെ പകുതി മുതൽ ഇതുവരെയായി അദ്ദേഹം 59 ചലച്ചിത്രങ്ങൾ സംവിധാനം ചെയ്യുകയും 69 ചിത്രങ്ങൾ നിർമ്മിക്കുകയും ചെയ്തീട്ടുണ്ട്.
കേരളത്തിലെ രണ്ടാമത്തെ വലിയ പ്രൊഡക്ഷൻ തിയേറ്ററായ മെരിലാഡ് സ്റ്റുഡിയോ ആയിരുന്നു ഇദ്ദേഹത്തിന്റെ പ്രവർത്തന കേന്ദ്രം.
നിർമ്മാണം മുഴുവൻ നീല പ്രൊഡക്ഷൻസിന്റെ ബാനറിലായിരുന്നു.
ജീവിതം ആദ്യകാല ജീവിതം
1910 ഫെബ്രുവരി 19-ന് പത്മനാഭപിള്ള-നീലമ്മാൾ ദമ്പതികളുടെ മകനായി നാഗർകോവിലിൽ ജനിച്ച സുബ്രഹ്മണ്യം, നാട്ടിൽ സ്കൂൾ വിദ്യാഭ്യാസം പൂർത്തിയാക്കിയ ശേഷം തിരുവനന്തപുരത്ത് കോളേജിൽ വന്നുചേർന്നു.
എന്നാൽ ജലവിഭവവകുപ്പിൽ ജോലി ലഭിച്ചതിനാൽ അദ്ദേഹത്തിന് പഠനം പൂർത്തിയാക്കാനായില്ല.
ജലവിഭവവകുപ്പിലെ ഉദ്യോഗസ്ഥനായശേഷമുള്ള ആദ്യ ജോലി തിരുവിതാംകൂർ രാജകുടുംബത്തിന്റെ പുതിയ ആസ്ഥാനമായിരുന്ന കവടിയാർ കൊട്ടാരത്തിലേയ്ക്കുള്ള ജലവിതരണമായിരുന്നു.
ഈ ജോലി, അന്നത്തെ ദിവാനായിരുന്ന സർ സി.പി.രാമസ്വാമി അയ്യരുടെ ശ്രദ്ധയാകർഷിയ്ക്കുകയും, സുബ്രഹ്മണ്യത്തെ അദ്ദേഹത്തിന്റെ പ്രത്യേക പ്രശംസയ്ക്ക് പാത്രമാക്കുകയും ചെയ്തു.
പിന്നീട് സ്റ്റേഷനറി വകുപ്പിലും സുബ്രഹ്മണ്യം ജോലി ചെയ്യുകയുണ്ടായി.
സി. മീനാക്ഷിയമ്മാളായിരുന്നു സുബ്രഹ്മണ്യത്തിന്റെ ഭാര്യ.